**«Ішкі мемлекеттік аудит және қаржылық бақылау жүргізу**

**қағидаларын бекіту туралы» Қазақстан Республикасы**

**Қаржы министрінің 2018 жылғы 19 наурыздағы № 392 бұйрығына**

**өзгерістер енгізу туралы»**

**жобаны қабылдаудың ықтимал қоғамдық-саяси,**

**құқықтық, ақпараттық және өзге де салдарларын**

**БАҒАЛАУ**

**1. Қоғамдық-саяси салдарын бағалау:**

Жоба «Қазақстан Республикасының кейбір заңнамалық актілеріне астананы және республикалық маңызы бар қалаларды, ұлттық жобаларды дамыту, кәсіпкерлік және мемлекеттік органдардың функцияларын оңтайландыру мәселелері бойынша өзгерістер мен толықтырулар енгізу туралы» Заңына өзгерістерге байланысты аудит жүргізу бойынша ішкі мемлекеттік аудит және қаржылық бақылау жүргізу қағидаларына өзгеріс енгізу көзделеді.

**2. Құқықтық салдарын бағалау:**

Жоба қолданыстағы заңнамаға қайшы келмейді және қолданыстағы қағидаларға нақтылау ережелерін енгізеді.

**3. Ақпараттық салдарларды бағалау:**

Аудит шеңберінде, мемлекеттік аудит объектісінің басшысы аудиторлық есепті алған күннен бастап 2 (екі) жұмыс күні ішінде мемлекеттік аудиттің аудиторлық іс-шаралары мүдделеріне әсер еткен кәсіпкерлік субъектілері мен өзге де тұлғаларды ақпараттық жүйелер және/немесе электрондық пошта, сондай-ақ пошта байланысы арқылы жазбаша түрде анықталған қаржылық бұзушылықтар туралы хабардар етеді.

Мүдделері аудиторлық іс-шаралармен қозғалған кәсіпкерлік субъектілері және өзге де тұлғалар анықталған бұзушылықтармен келіспеген жағдайда, хабарламаны алған күннен бастап бес жұмыс күнінен аспайтын мерзімде өз ұстанымын (қарсылықтарын) мемлекеттік аудит объектісіне жібереді.

Осы тармақтың бірінші бөлігінде көзделген тұлғалардың ұстанымын (қарсылықтарын) мемлекеттік аудит объектісі осы баптың 1-тармағының 4) тармақшасында көрсетілген мерзім шегінде мемлекеттік аудит және қаржылық бақылау органдарына жібереді және ол мемлекеттік аудит объектісінің қарсылықтарымен бірге қаралады.

Апелляциялық комиссияға қарсылық берген кезде мемлекеттік аудит объектісі кәсіпкерлік субъектілерінің және өзге де тұлғалардың аудиторлық есепке және/немесе қаржылық есептілік бойынша аудиторлық есепке ескертулерін ескереді.

Жобада аудит шеңберінде мемлекеттік аудит объектісі басшысының мемлекеттік аудиттің аудиторлық іс-шаралары мүдделеріне әсер еткен кәсіпкерлік субъектілері мен өзге де тұлғаларды анықталған қаржылық бұзушылықтар туралы хабардар ету қажеттілігі көзделген.

**4. Өзге де салдарларды бағалау:**

Бұйрық жобасының өзге де салдары тұтастай алғанда оң деп бағаланады.

Ұсынылған өзгерістерді іске асыру мемлекеттік аудит объектілерінің кәсіпкерлік субъектілерімен өзара іс-қимылының тиімділігін арттыруға мүмкіндік береді.

**Қазақстан Республикасының**

**Қаржы министрі М. Такиев**